Diari Oficial de la Generalitat Valenciana


Sumari del DOGV 4037, del 06-07-2001 (2001/6388)

Informació pública del programa d'actuació integrada del polígon B-2 del pla parcial de platges d'Almardà de Sagunt.
--------------------------------------------------------------------------------------------------------------------

### Dades del document

Número de DOGV
:   4037

Data del DOGV
:   06-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6388


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada del polígon B-2 del pla parcial de platges d'Almardà de Sagunt. [2001/M6388]
  
Mitjançant aquest edicte, faig saber que, amb data 15 de maig de 2001, l'alcalde president, en virtut de les atribucions que li confereix la legislació vigent, ha dictat la següent resolució d'alcaldia:
  
Vist que mitjançant Resolució d'alcaldia de data 27 de setembre de 2000, es va sotmetre al tràmit d'informació pública el programa d'actuació integrada del polígon B-2 del pla parcial de platges d'Almardà de Sagunt.
  
Vist que al dit programa no es va presentar cap proposta juridicoeconòmica (PLICA) per a optar a l'adjudicació d'aquest, motiu pel qual s'ha de declarar deserta.
  
A la vista de l'anterior, aquesta alcaldia resol repetir el tràmit, amb el contingut d'aquella Resolució de data 27 de setembre de 2000, i que textualment diu:
  
«Vist que mitjançant Acord de la Comissió de Govern, de data 3 de setembre de 1996, es procedia a adjudicar al senyor Antonio Gil Estellés, l'encàrrec de redacció del projecte d'urbanització del polígon B-2, del pla parcial de platges d'Almardà de Sagunt.
  
Vist que en data 16 de juny de 1998, es presenta projecte d'urbanització del polígon B-2 del pla parcial de platges d'Almardà, redactat pel senyor Antonio Gil Estellés, amb un pressupost per a coneixement de l'administració de 331.643.581 pessetes.
  
Vist que mitjançant Acord de la Comissió de Govern, de data 1 de març de 1994, es va acordar la subrogació en l'adjudicació de la redacció de projectes d'urbanització, apartat electrificació, al senyor Andrés Llopis Juesas.
  
Vist que el projecte esmentat ha sigut informat pels serveis tècnics municipals del Departament de Projectes i Obres, en data 26 de juny de 1998, amb les següents observacions:
  
- No es justifica l'existència de l'esplanada tipus E-2, per la qual cosa en iniciar-se les obres s'hauran de fer els oportuns assajos per a verificar aquest supòsit de partida.
  
- La còpia facilitada manca de visat col·legial.
  
Vist que en data 26 de juny de 1998, s'informa favorablement pel tècnic del Cicle d'Aigua la part d'obres de proveïment d'aigua i clavegueram, si bé es considera que el tècnic redactor haurà de lliurar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998, s'informen favorablement per l'enginyer tècnic industrial, els projectes tècnics referents a instal·lacions d'enllumenat públic redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré de la unitat d'actuació B-2 de la platja d'Almardà, amb les modificacions de 18 de setembre de 1997, es consideren que amb caràcter general reuneixen les condicions acceptables pel que fa a les instal·lacions d'enllumenat públic.
  
Vist que el projecte d'urbanització es va sormetre a informació pública en el diari Levante, de data 16 de març de 2000, i en el Diari Oficial de la Generalitat número 3.726, de data 7 d'abril de 2000, havent-se notificat als titulars cadastrals, així com als titulars de drets afectats per l'actuació proposada, en base a les determinacions de l'article 53 de la Llei Reguladora de l'Activitat Urbanística.
  
Vist que el projecte de reparcel·lació està aprovat i inscrit en el Registre de la Propietat de Sagunt.
  
Vist que mitjançant aquesta resolució es pretén donar un gir a les actuacions que se segueixen, consistents a interrompre els tràmits d'aprovació del projecte d'urbanització, substituint-los pel de tràmit d'un programa que comprén el dit projecte i la cèdula d'urbanització corresponent, i amb subjecció als tràmits legals que li són d'aplicació en aquest cas. Tot això en nom dels principis d'eficàcia recollits en l'article 3 de la Llei de Règim Jurídic de les Administracions Públiques i del Procediment Administratiu Comú.
  
Vist que en data 21 de setembre de 2000, s'informa per l'arquitecte en cap dels Serveis Tècnics de Planejamient la cèdula d'urbanització en el següent sentit:
  
D'acord amb l'article 122 de la Secció B Supòsits de cèdula:
  
A. 122. Cèdula per a programes.
  
Els programes sols requereixen cèdula d'urbanització en els següents supòsits:
  
A. Que es tracte de municipi amb una població que no supere els 5.000 habitants.
  
B. Que l'alternativa tècnica del programa continga una proposta de redelimitació d'unitats d'execució en termes distints als establits pel pla general o no presta o regulada en les seues determinacions relatives a unitats d'execució, establides en virtut de l'article 22 i concordants d'aquest reglament. La proposta d'ordenació detallada respecta i s'adequa a les determinacions de l'ordenació estructural o anàloga en el Pla General d'Ordenació vigent.
  
La cèdula d'aquest programa és innecessària per:
  
La proposta d'ordenació detallada respecta i s'adequa a les determinacions de l'ordenació estructural o anàloga (afecció nul·la a sistemes generals susceptibles d'homologació com a Xarxa Primària de Dotacions Públiques) en el Pla General d'Ordenació vigent.
  
Formalitzar-se les determinacions relatives a unitats d'execució, establides en l'article 22 i concordants del Reglament de Planejament, així com la disposició addicional tercera de les Normes Urbanístiques del Pla General.
  
Observacions. Es fa constar la inclusió en el projecte del VDL.
  
Atés que el programa d'actuació integrada ha d'ajustar-se en el seu tràmit al que disposen els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei estableix que els programes d'actuació integrada hauran de sotmetre's al tràmit d'informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i s'avisa de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el seu contingut al domicili fiscal dels qui consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte. Qualsevol interessat podrà comparéixer en l'Ajuntament de Sagunt i consultar la documentació que integra la proposta de programa, i projectes que l'acompanyen, així com formular, si escau, al·legacions o alternatives tècniques en el termini indicat en el paràgraf anterior i en els termes que estableix el punt 4 de l'article 46 de la LRAU.
  
D'altra banda, es fa saber que durant el període de cinc dies, comptats a partir del venciment del termini anterior, podran presentar-se les propostes juridicoeconòmiques, a no ser que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques es realitzarà a les 12.00 hores del dia hàbil següent a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior, resolc:
  
Primer
  
Substituir el tràmit d'aprovació del projecte d'urbanització pel del tràmit d'un programa d'actuació integrada que reculla el dit document així com la cèdula d'urbanització corresponent.
  
Segon
  
Com a conseqüència de l'acord del punt anterior, se sotmet al tràmit d'informació pública, en els termes, forma i terminis que s'indiquen en l'anterior considerant, el programa d'actuació integrada comprensiu de projecte d'urbanització del polígon B-2, del pla parcial de platges d'Almardà, redactat per l'arquitecte senyor Antonio Gil Estellés, en data de juny de 1998, així com els projectes elèctrics redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré, dels quals formen part les precisions recollides en els distints informes emesos pels serveis tècnics municipals el tenor de les quals es recull en la present resolució, així com la cèdula d'urbanització.
  
Tercer
  
Les al·legacions presentades en el tràmit d'informació pública del projecte d'urbanització es tindran en compte en la contestació al tràmit d'aprovació del present programa, sense perjudici que aquestes puguen complementar-se o presentar d'altres noves, tant pels al·legants com per qualsevol que es considere afectat.»